**Raporti i Konsultimeve Publike për Programin për Parandalimin dhe Zvogëlimin e Barrës Administrative 2025-2028 dhe Planit të Veprimit 2025-2026**

|  |  |  |  |  |  |
| --- | --- | --- | --- | --- | --- |
|  | Lloji i komentit | Komenti | Pala komentuese | Statusi i komentit | Arsyetimi |
| 1 | I përgjithshëm | Dokumenti ka objektiva të qarta për thjeshtimin administrativ, digjitalizimin dhe qasjen e fokusuar te përdoruesit. Sidoqoftë, qëllimet më të matshme dhe të kufizuara në kohë do të ishin të mirëseardhura. | Besnik Vasolli  (Qytetar) | Pranohet | Është adresuar në Planin e Veprimit 2024-26. |
| 2 | I përgjithshëm | Një shpjegim më i detajuar i mënyrës se si do të mbështeten Komunat dhe si do të mbahen përgjegjëse është i nevojshëm. | Besnik Vasolli  (Qytetar) | Pranohet | Është adresuar në Planin e Veprimit 2024-26. Komunat do të nxiten nga Granti Komunal i Performancës, sic është potencuar në Program, në seksionin e Zvogëlimit. |
| 3 | I përgjithshëm | Dokumenti identifikon pabarazi gjinore në pjesëmarrje, por nuk ofron masa konkrete për adresimin e tyre. Propozoj të përfshihen masa konkrete për përfshirjen e grupeve të nënpërfaqësuara/margjinalizuara në trajnime dhe konsultime. | Besnik Vasolli  (Qytetar) | Pranohet | Është adresuar në Planin e Veprimit 2024-26, Masa 1 dhe 3. |
| 4 | I përgjithshëm | Dokumenti mund të të propozojë zgjidhje konkrete per ngritjen e kapaciteteve për hartuesit ligjorë, pasi që ato mungojnë. | Besnik Vasolli  (Qytetar) | Pranohet | Është adresuar në Planin e Veprimit 2024-26, Masa 1. |
| 5 | I përgjithshëm | Baseline mungon dhe indikatorë specifikë për matjen e reduktimeve në kohë mund të jenë më të mirë, kjo do të përmirësonte shanset për një zbatim edhe më të mirë të këtij dokumenti. | Besnik Vasolli  (Qytetar) | Pranohet | Është adresuar në Planin e Veprimit 2024-26, Masa 3. |
| 6 | I përgjithshëm | Përfshirja e OSHC-ve dhe odave të biznesit është e mirëseardhur, por detaje mbi mënyrën se si do të integrohen inputet e tyre në politikat e reja do të demonstronin një angazhim më të fuqishëm për qeverisjen pjesëmarrëse. | Besnik Vasolli  (Qytetar) | Pranohet | Është adresuar në Planin e Veprimit 2024-26, Masat 2,3,4. |
| 7 | I përgjithshëm | Trajnimi i zyrtarëve dhe platforma e planifikuar janë iniciativa të mira. Por duhet paraparë edhe vlerësime të rregullta mbi efektivitetin afatgjatë të këtyre trajnimeve dhe të shihet sa po zbatohen ato praktika ne veprimet e përditshme. | Besnik Vasolli  (Qytetar) | Pranohet | Është adresuar në Planin e Veprimit 2024-26, Masa 1. |
| 8 | I përgjithshëm | Planet për komunikim transparent dhe integrimi i shërbimeve në platformën eKosova janë të mirëseardhura. Megjithatë duhet zhvilluar aktivitete edhe për komunitetet rurale ose përdoruesit më të moshuar të cilët nuk kanë shumë qasje në TI dhe janë jashtë mediave sociale. | Besnik Vasolli  (Qytetar) | Pranohet | Është adresuar në Planin e Veprimit 2024-26 Masa 3. Fillimisht do të hartohet analizë e grupeve me qasje të kufizuar. |
| 9 | I përgjithshëm | Propozoj te shtohet edhe një pjese për rreziqet potenciale (p.sh., rezistenca ndaj ndryshimeve, mungesa e financimit, kërcënimet kibernetike) dhe strategjia e mitigimit për të siguruar zbatimin me më pak probleme. | Besnik Vasolli  (Qytetar) | Pranohet | Matrica e Menaxhimit të Rreziqeve është shtuar në aneks. |
| 10 | Ngritja e kapaciteteve | Programi synon forcimin e aftësive të zyrtarëve publikë përmes trajnimeve të fokusuara, zhvillimit të moduleve online dhe organizimit të aktiviteteve si kampe digjitale dhe tryeza diskutimi. Këto aktivitete do të ndihmojnë në rritjen e kompetencave për parandalimin dhe zvogëlimin e barrës administrative në nivel qendror dhe lokal, duke përfshirë përdorimin e metodologjive si “Design Thinking” dhe aplikacionet digjitale për analiza dhe matje​​.  Komenti:   * Masa për rritjen e kapaciteteve reflekton përkushtim për fuqizimin profesional të zyrtarëve publikë, duke integruar metoda inovative si 'Design Thinking' dhe aktivitete gjithëpërfshirëse si kampe digjitale dhe tryeza diskutimi. * Është e nevojshme të matet ndikimi i trajnimeve dhe të sigurohet përfshirja e të gjitha niveleve të administratës për të garantuar efektivitet dhe barazi në përfitime. | GLPS  (OJQ) | Pranohet | Është adresuar në Planin e Veprimit 2024-26, Masa 1. |
| 11 | Parandalimi | Masa për parandalimin synon të eliminojë në mënyrë proaktive kompleksitetin dhe rregullat e panevojshme që mund të krijojnë barrë për qytetarët dhe bizneset. Kjo arrihet përmes kontrollit të rregullt të dokumenteve strategjike dhe ligjeve, përdorimit të listave të kontrollit për legjislacionin e gatshëm për digjitalizim dhe integrimit të qasjeve të thjeshtimit që nga fazat e hershme të hartimit të politikave​​.  Komenti:   * Masa për parandalimin ofron një qasje të strukturuar për shmangien e barrës administrative që në fazat e hershme, duke përdorur mjete praktike si listat e kontrollit dhe qasjet e thjeshtimit, çka kontribuon në krijimin e politikave më efikase dhe digjitale. * Është e nevojshme të sigurohet që listat e kontrollit të përdoren gjerësisht dhe të zbatohen nga të gjitha institucionet relevante. Po ashtu, duhet monitoruar rregullisht nëse dokumentet strategjike dhe ligjet e reja i përmbushin standardet për parandalimin e barrës, duke adresuar dobësitë eventuale në proces. | GLPS  (OJQ) | Pranohet | Është adresuar në Planin e Veprimit 2024-26, Masa 2 dhe gjithashtu në seksionin e Zbatimit të Programit, janë shtuar Departamentet Ligjore si struktura kruciale për hartim ligjor, sikurse edhe Zyra Ligjore e ZKM, si strukturë shqyrtuese e legalitetit dhe kushtetutshmërisë së akteve ligjore, para miratimit në Qeveri. |
| 12 | Zvogëlimi i barrës administrative | Zvogëlimi përfshin thjeshtimin dhe digjitalizimin e shërbimeve publike, duke reduktuar hapat, dokumentet dhe kostot që i ngarkohen qytetarëve dhe bizneseve. Aktivitetet përfshijnë eliminimin e procedurave të panevojshme, bashkimin e shërbimeve të ngjashme dhe avancimin e sistemeve digjitale për shërbimet publike, me qëllim kursimin e kohës dhe kostove​​.  Komenti:   * Në program konstatohet rezistenca e institucioneve ndaj ndryshimeve, andaj mungesa e listimit të shërbimeve konkrete dhe institucioneve përgjegjëse krijon përshtypjen e një dorëzimi përballë kësaj rezistence. Pikërisht për këtë arsye, fokusi është zhvendosur nga zvogëlimi i barrës në shërbime specifike, veçanërisht ato që lidhen me 'life events' si lindja, martesa apo regjistrimi i pronës, drejt përmbushjes së numrit të përgjithshëm prej 150 shërbimesh të zvogëluara. Kjo mund të shëndrroj procesin e zvogëlimit nga një qasje cilësore dhe gjithëpërfshirëse drejt qytetarëve, në një qasje të orientuar nga sasia, duke rrezikuar ndikimin e vërtetë të reformës. * Rekomandohet që programi të krijojë një ndërthurje më të fortë me arritjet dhe sfidat e programit të kaluar, duke përfshirë veçanërisht pjesët që nuk janë përfunduar. Kjo do të mundësonte një fokus më të qartë në adresimin e shërbimeve specifike që kanë nevoj të kalojnë në procesin e zvogëlimit të BA, me institucionet specifike përgjegjëse, duke siguruar vazhdimësi të thjeshtimit të shërbimeve te identifikuara ne programin e vitit 2022-2027. | GLPS  (OJQ) | Pranohet | Ngjarjet jetësore janë pjesë e Strategjisë së e-Qeverisjes 2023-2028 dhe Procesi ABR do të mbështesë këtë proces dhe do të ndihmojë arritjen e treguesve të saj. Shërbimet e identifikuara në Programin 2022-2027 do të vazhdojnë sipas agjendës së zbatimit. Tashmë 180 shërbime në nivel qendror janë analizuar dhe gati për t'u zbatuar. |
| 13 | Përfshirja e përdoruesve | Për të përmirësuar ndërgjegjësimin e qytetarëve dhe bizneseve, programi parashikon organizimin e fushatave informuese, konsultimeve publike dhe krijimin e mekanizmave për mbledhjen e reagimeve të përdoruesve. Këto aktivitete synojnë përfshirjen aktive të përdoruesve në proceset e reformës dhe rritjen e transparencës në zbatimin e masave për zvogëlimin e barrës​​.  Komenti:  Masa për përfshirjen e përdoruesve përmes konsultimeve publike, bashkë-dizajnimit dhe përdorimit të mjeteve kërkimore si sondazhet dhe grupet e fokusit etj, është një hap pozitiv për të siguruar që shërbimet publike të adresojnë nevojat reale të qytetarëve dhe bizneseve. Përdorimi i teknikave të ndryshme si 'customer journey mapping' dhe 'mystery shopping' krijon një bazë të mirë për përmirësimin e përvojës së përdoruesve në ofrimin e shërbimeve. | GLPS  (OJQ) | Pranohet | Është adresuar në Planin e Veprimit 2024-26 |
| 14 | Komunikimi dhe ngritja e vetëdijes | Masa "Komunikimi dhe ngritja e vetëdijes" paraqet një strategji të strukturuar dhe gjithëpërfshirëse për informimin e qytetarëve dhe bizneseve mbi masat dhe rezultatet e zvogëlimit të barrës administrative. Përfshirja e raporteve periodike, infografikave, videove dhe mesazheve përmes mediave sociale dhe tradicionale ofron një bazë solide për një komunikim transparent dhe efektiv. Integrimi i informacionit mbi shërbimet e digjitalizuara në eKosova dhe raportimi vizual i statistikave në tre gjuhë kontribuojnë në rritjen e qasjes dhe ndërgjegjësimit publik. Po ashtu, përfshirja e konferencave, debateve dhe partneriteteve me OJQ-të dhe odat ekonomike ndihmon në arritjen e një audience më të gjerë dhe në krijimin e një dialogu të vazhdueshëm me aktorët kryesorë.  Komenti:   * Ndonëse masa parashikon një gamë të gjerë aktivitetesh informuese, mungon një plan i qartë për të vlerësuar ndikimin e këtyre aktiviteteve në ngritjen e vetëdijes dhe në angazhimin e qytetarëve dhe bizneseve. Për më tepër, pjesëmarrja e qytetarëve dhe komuniteteve më të margjinalizuara nuk theksohet mjaftueshëm, duke rrezikuar që disa grupe të mbeten të përjashtuara nga ky proces. Po ashtu, nuk është i qartë mekanizmi për integrimin e reagimeve nga palët e interesuara në procesin e përmirësimit të reformave, duke krijuar mundësi për të kufizuar ndikimin e këtyre përpjekjeve. | GLPS  (OJQ) | Pranohet | Është adresuar në Planin e Veprimit 2024-26, Masa 4. Sidoqoftë, kjo temë është pjesë e Strategjisë së Reformës së Administratës Publike. |
| 15 | Zbatimi dhe Mbikëqyrja | Për të siguruar zbatimin efektiv të programit, monitorimi dhe raportimi do të jenë të vazhdueshëm përmes indikatorëve të performancës dhe publikimit të raporteve të rregullta. Ky proces do të ndihmojë në vlerësimin e progresit dhe identifikimin e sfidave për zbatimin e masave, duke përfshirë analizën e kursimeve të arritura dhe ndikimin në përdorues​​.  Komenti:   * Pika 5 ofron një kornizë të detajuar për zbatimin dhe mbikëqyrjen e Programit, duke përcaktuar përgjegjësitë e institucioneve kryesore si Zëvendëskryeministri i Parë, KPS-ja, ZPS-ja dhe NJDT-ja. Përgjegjësitë janë të ndara mirë, me ZPS-në që udhëheq procesin e koordinimit, monitorimit dhe raportimit të Programit dhe ASHI-në që fokusohet në mirëmbajtjen e platformës eKosova dhe digjitalizimin e shërbimeve. Përfshirja e komunave me mbështetje të barabartë dhe lidhja me Grantin e Performancës Komunale për BA tregon angazhim për të fuqizuar nivelin lokal. * Megjithatë, përkundër strukturës së qartë, mbështetja e komunave vetëm në bazë të gatishmërisë institucionale krijon rrezik që komunat me nevoja më të mëdha për mbështetje të mbeten pas, duke rritur pabarazitë. Po ashtu, edhe pse përfshihet një mekanizëm monitorimi përmes KPS-së dhe ZPS-së, nuk janë të qarta masat për adresimin e mungesës së përkushtimit ose rezistencës nga disa institucione. Ndikimi buxhetor prej 40 milionë eurosh paraqitet si sfidë, veçanërisht duke marrë parasysh mungesën e një plani të qartë për të mbuluar këtë boshllëk financiar dhe për të siguruar qëndrueshmërinë e Programit.   Rekomandohet të përfshihet një mekanizëm i matshëm për monitorimin dhe mbajtjen përgjegjës të institucioneve që tregojnë mungesë angazhimi, të rishikohet qasja për komunat duke balancuar gatishmërinë me nevojën reale, dhe të hartohet një plan i detajuar për mbulimin e boshllëqeve buxhetore duke shfrytëzuar më mirë burimet nga partnerët zhvillimorë. | GLPS  (OJQ) | Pranohet | Mungesa e koordinimit ndërmjet institucioneve do të adresohet përmes Zëvendëskryeministrit të Parë dhe Komitetit të Planifikimit Strategjik, pasi kjo ka rezultuar shumë e suksesshme në fazën 1, 2022-2024.  Boshllëku financiar është përmirësuar për shkak të hartimit të një plani të saktë veprimi. Gjeni shpjegimin në pjesën e zbatimit.  Niveli lokal do të mbështetet në mënyrë të barabartë, siç theksohet edhe në Program. |
| 16 | I përgjithshëm | Drafti i Programit të BA (2025-28) konfirmon përkushtimin e vazhdueshëm të qeverisë për reforma në këtë fushë. Megjithatë, drafti është shumë përshkrues, që ndjek modelin e një punimi akademik sesa të një programi me objektiva dhe prioritete të qarta.  Dokumenti nuk është në linjë me kërkesat për zhvillimin e kornizës strategjike sipas Rregullores së Punës së qeverisë. Ka përshkrim të disa proceseve dhe mjeteve që ndjekin praktikat ndërkombëtare, mirëpo, ato nuk janë të lidhura me prioritete të qarta, me objektiva dhe me masa/aktivitete për t’i arritur ato. Fakti që nuk ka objektiva dhe prioritete nuk do të lejojë raportim efikas, vlerësim dhe monitorim të progresit. | Zyra e BE në Kosovë | Nuk pranohet | Komenti është shumë i përgjithshëm dhe i papërcaktuar në lidhje me atë që duhet trajtuar. |
| 17 | Gjendja e tanishme | Nën f.2 Gjendja e Tanishme – nuk ka referencë për raportin e progresit 2023 të programit, dhe nuk është e qartë se çfarë është arritur apo nuk është arritur nën prioritetet e programit të tanishëm (2022-25). Ka disa boshllëqe dhe sfida të përmendura, mirëpo nuk ka masa konkrete për mënjanimin e tyre. Është me rëndësi të përmendet që vlerësimi i zbatimit të politikave duhet të bëhet në vlerësimin afat-mesëm, në mënyrë që të identifikohen progresi dhe sfidat e mbetura dhe të definohen prioritete dhe objektiva të qarta për periudhën e ardhshme. | Zyra e BE në Kosovë | Pranohet | Është shtuar referenca. Sa i përket Raportit të Progresit të Programit, ai do të hartohet dhe publikohet gjatë TM1 2025. Matrica e Vlerësimit të Riskut, me masat zbutëse, të shtuara si aneks. |
| 18 | I përgjithshëm | Nuk ka një kornizë të vlerësimit të rrezikut, dhe nuk ka qartësi se si munden këto rreziqe të ndikojnë në zbatimin e programit. Dhe nuk ka referenca tek dokumentet tjera strategjike si SKZH, PARS, dhe në Strategjinë e e-Qeverisjes. Rekomandohet që këto lidhje të vendosen qartësisht, për të siguruar sinergji dhe qëndrueshmëri. Rekomandohet që jo vetëm të bëhen referime për dokumentet, mirëpo edhe të sigurohet që të zhvillohen aranzhimet për koordinim dhe monitorim të zbatimit. | Zyra e BE në Kosovë | Pranohet | Matrica e Vlerësimit të Riskut, me masa zbutëse, e shtuar si Aneks. |
| 19 | I përgjithshëm | Nuk ka analizë të burimeve financiare (nga donatorët dhe buxheti i shtetit) dhe nuk ka vlerësim indikativ për nevojat e ardhshme. Kjo duhet të reflektohet në Planin e Veprimit. Alokimet buxhetore për zbatim janë 40 milion euro, mirëpo, vlerësimi është i paqartë, sidomos duke pasë parasysh që boshllëqet do të mbulohen nga strategjia e e-qeverisjes. Alokimet buxhetore nga buxheti i shtetit duhet të reflektohen ne buxhetin vjetor dhe duhet të jenë lehtësisht të identifikueshme. | Zyra e BE në Kosovë | Pranohet pjesërisht | Analizat e burimeve financiare nga ana e Qeverisë do të analizohen në Raportin e Progresit të Programit, gjatë TM1 2025. Buxheti për Planin e Veprimit është shtuar. Buxheti dhe boshllëku financiar janë përmirësuar pas buxhetimit të Planit të Veprimit. |
| 20 | I përgjithshëm | Administrata lokale nuk mbulohet në mënyrë substanciale, sidomos sa i përket trajnimit dhe zhvillimit të kapaciteteve. Nuk është e qartë se si do të zhvillohen proceset e thjeshtimit dhe digjitalizimit të e-shërbimeve në nivel lokal (si do të sigurohen burimet njerëzore dhe financiare). | Zyra e BE në Kosovë | Nuk pranohet | Administrata vendore është mbuluar në mënyrë shumë substanciale. Digjitalizimi i shërbimeve edhe në nivel lokal është theksuar edhe pjesë e Objektivit 4, të Strategjisë e-Qeverisje 2023-2027. |
| 21 | Komunikimi dhe ngritja e vetëdijes | Sa i përket komunikimit dhe ngritjes së vetëdijes, përmendet që do të ketë raporte nga ZPS, mirëpo nuk është e qartë për periudhën e këtyre raporteve. Gjithashtu, rekomandohet të elaborohen mjete online të orientuara nga qytetarët, përfshirë arritjen e rezultateve, ofrimi i shërbimeve, që të lejohet vetëdijesim më i lartë i publikut dhe qasje në informacion dhe dokumente. | Zyra e BE në Kosovë | Pranohet | Shtohet rregullsia e raportimit. Përpunimi dhe zbatimi i mjeteve online janë pjesë e Strategjisë e-Qeverisja 2023-2027 dhe Strategjisë së Reformës së Administratës Publike. |
| 22 | Zbatimi dhe monitorimi | Kjo pjesë duhet të zhvillohet tutje duke ofruar informacion shtesë rreth procesit të vlerësimit të progresit të arritur. Për këtë qëllim një matricë e vlerësimit të performancës duhet të zhvillohet me tregues konkret. Kjo mund të reflektohet në Planin e Veprimit, dhe kjo lejon monitorim dhe vlerësim, përfshirë progresin, ngecjet, rreziqet etj. Duhet siguruar përfshirjen e shoqërisë civile jo vetëm në eventet e vizibilitetit por edhe në monitorim dhe vlerësim. | Zyra e BE në Kosovë | Pranohet pjesërisht | Vlerësimi i procesit të Progresit do të jetë pjesë e Raportit të Progresit gjatë TM1 2025. Baza dhe objektivat janë në Planin e Veprimit 2025-2026. Është përfshirë monitorimi i OSHC-ve dhe sektorit privat – Masa 3 dhe 4. |
| 23 | I përgjithshëm | Plani ofron matje kyçe, përfshirë kënaqshmërinë e përdoruesve dhe zvogëlimin e kostos, numrin e shërbimeve të thjeshtuara, dhe digjitalizimin e tyre. PV thekson zhvillimin e kapaciteteve duke prioritizuar sesione trajnimi për t’i përgatitur zyrtarët publikë me aftësi dhe mjete për të zvogëluar barrën administrative. Mirëpo, duhet theksuar disa mungesa, me mungesën e qartësisë së disa treguesve, dhe paqartësinë e veprimeve. | Zyra e BE në Kosovë | Pranohet | Treguesit e qartësuar në Planin e Veprimit 2025-2026. |
| 24 | I përgjithshëm | Raporti i progresit 2023 i programit të tanishëm do të duhej të ishin baza për zhvillimin e programit të rishikuar. Forma e PV-së së tanishme rekomandohet të përdoret edhe për PV e ardhshëm, pasiqë ofron më shumë qartësi sa i takon afateve dhe burimeve financiare. | Zyra e BE në Kosovë | Pranohet | Raporti i Progresit do të hartohet dhe publikohet gjatë TM1 2025. Megjithatë, përvoja, arritjet dhe sfidat e deritanishme janë shfrytëzuar për përmirësimin e Programit dhe të gjithë planifikimit të Procesit ABR. |
| 25 | I përgjithshëm | Disa tregues të përfshirë në PV mund të përmirësohen. Për shembull:   * Nën ngritjen e kapaciteteve: Treguesi 1 mund të mbulojë jo vetëm numrin e stafit të trajnuar, por edhe ndikimin e trajnimit; Treguesi 2 – raporti ndërmjet T1 dhe T2 duhet të qartësohet; * Në kuadër të Parandalimit – Treguesi 1 – “adresimi i mjaftueshëm” nënkupton një nivel subjektiviteti. Treguesi duhet të riformulohet dhe të jetë i matshëm. * Nën zvogëlim: Mund të shtohet një tregues për numrin e shërbimeve që u drejtohen personave me nevoja të veçanta. * Mbi angazhimin, komunikimin dhe ndërgjegjësimin e përdoruesit – Treguesi 1 – nuk është e qartë nëse treguesi i referohet rritjes së ndërgjegjësimit pasi shërbimi është vendosur ose konsultimeve me përfituesit përfundimtarë përpara se të hartohet shërbimi. Në rast se i referohet masave të angazhimit të përdoruesve pas lansimit të një shërbimi, objektivat duken të ulëta. | Zyra e BE në Kosovë | Pranohet | Ngritja e kapaciteteve përmes trajnimeve: Treguesi i ndikimit është shtuar dhe treguesi 2 është sqaruar. Treguesi 2 në pjesën e parandalimit është përmirësuar. Shtohet treguesi për personat me nevoja të veçanta. Sqarohet indikatori për angazhimin, komunikimin dhe ndërgjegjësimin e përdoruesve. |
| 26 | I përgjithshëm | Shumë caqe janë të papërcaktuara mirë. Shpesh përshkrimet e aktiviteteve janë të paqarta, duke ndikuar në qartësinë dhe ambicien e PV-së kur krahasohen me PV-në aktuale 2022-2025. Për të adresuar këtë, Qeveria duhet të vendosë objektiva të qarta, specifike dhe realiste për çdo aktivitet dhe të identifikojë sektorë/institucione të gjera që do të përfitojnë nga thjeshtësimi gjatë periudhës së referencës. Përkufizimet e paqarta të aktiviteteve krijojnë mbivendosje të mundshme, veçanërisht me referenca të përsëritura në trajnime dhe tryeza të rrumbullakëta. Aty ku ka mbivendosje, duhet të zbatohet një konsolidim i aktiviteteve. Mundësisht, duhet të ketë një përcaktim të qartë të fushës dhe objektivave të trajnimeve dhe seminareve. | Zyra e BE në Kosovë | Nuk pranohet | Komenti është shumë i përgjithshëm dhe i papërcaktuar në lidhje me atë që duhet trajtuar. |
| 27 | Zvogëlimi | Mungojnë planet e detajuara për fushat kryesore të shërbimeve që do të digjitalizohen. Aktivitete të tilla si 3.10 (digjitalizimi në nivel qendror) dhe Aktiviteti 3.11 (digjitalizimi i procedurave të granteve dhe subvencioneve) kërkojnë elaborim të mëtejshëm. Ne po propozojmë përkufizimin e mëposhtëm të detajuar të fushave të digjitalizimit:   * Digjitalizimi i procedurave të granteve dhe subvencioneve në Ministrinë e Bujqësisë dhe Zhvillimit Rural. * Digjitalizimi i procedurave të granteve dhe subvencioneve në Ministrinë e Ekonomisë. * Digjitalizimi i procedurave të granteve dhe subvencioneve në Ministrinë e Financave, Punës dhe Transfereve. * Digjitalizimi i procedurave të granteve dhe subvencioneve në Ministrinë e Industrisë, Ndërmarrësisë dhe Tregtisë. | Zyra e BE në Kosovë | Pranohet | Aktivitetet janë të ndara dhe të specifikuara në Planin e Veprimit 2025-2026, Masa 3. |
| 28 | Zvogëlimi | Përfshirja e aktiviteteve specifike do të përmirësojë ndjeshëm PV. Sugjerimi ynë përfshin:   * Thjeshtimi i procesit për pagesën e gjobave në komunikacion në mbarë Kosovën (përfituesi kryesor: MPB). * Vlerësimi dhe adresimi dhe thjeshtimi i barrës administrative për fermerët, veçanërisht fermerët e vegjël. * Vlerësimi dhe adresimi dhe thjeshtimi i barrës administrative në fushën e investimeve të huaja direkte. * Digjitalizimi i shërbimeve noteriale dhe krijimi i ndërlidhjeve të sistemit ndërmjet noterëve, administratës tatimore dhe zyrave kadastrale, duke kontribuar në luftën kundër ekonomisë informale dhe pastrimit të parave. * Vazhdimi i parimit “Lindja e fëmijës”. | Zyra e BE në Kosovë | Pranohet | Aktivitetet janë të përfshira në Planin e Veprimit 2025-2026, Masa 3. |
| 29 | I përgjithshëm | Shumë aktivitete në kuadër të PV-së janë të lidhura për të kontribuar në arritjen e treguesve të Agjendës së Reformave në Kosovë. Kjo mund të reflektohet më qartë në PV. | Zyra e BE në Kosovë | Pranohet | Është sqaruar nën çdo masë përkatëse dhe në narrativin e programit. |
| 30 | Plani i Veprimit | Mungesa e planifikimit dhe llogaritjes së detajuar të kostos/buxhetit është një dobësi e rëndësishme. Ndarjet financiare për shumicën e aktiviteteve mbeten të padefinuara, duke penguar vlerësimin. Qeveria duhet të hartojë një buxhet të detajuar për çdo aktivitet, duke i kategorizuar kostot në shpenzime kapitale dhe operative sipas kërkesës së modelit. Identifikimi i boshllëqeve financiare dhe origjinës dhe modalitetit të mundshëm të burimeve të financimit të jashtëm. | Zyra e BE në Kosovë | Pranohet | Planifikimi dhe llogaritja e kostos dhe buxhetit të shtuara në Planin e Veprimit dhe në Program. |
| 31 | I përgjithshëm | Barazia gjinore dhe gjithëpërfshirja e personave me nevoja të veçanta nuk janë të përcaktuara qartë dhe si rrjedhim i mungon qartësia. Referimi ndaj ndarjes me bazë gjinore nuk është i mjaftueshëm. Qeveria duhet të konsiderojë të prezantojë veprime specifike, të mirë-përcaktuara, të tilla si shërbime të përshtatura dhe programe trajnimi, për të rritur barazinë gjinore dhe qasshmërinë. Aktivitete specifike që synojnë nevojat e njerëzve me nevoja të veçanta mund të merren parasysh dhe të përfshihen në PV. | Zyra e BE në Kosovë | Pranohet | Aktivitetet janë shtuar në Planin e Veprimit 2025-2026, Masa 3 dhe 4. |
| 32 | I përgjithshëm | Do të ishte mirë të bëhej një inventarizim i detajuar në analizën e rezultateve të zbatimit aktual të Programit ABR. Çfarë është arritur, cilat aktivitete janë përfunduar me sukses dhe çfarë jo. Gjithashtu, si janë shpenzuar fondet deri më tani. Kjo gjithashtu duhet të ndihmojë në shpjegimin se si janë projektuar dhe renditur aktivitetet e përcaktuara. | OECD/SIGMA | Pranohet | Raporti i Progresit të Programit 2022-2027, për periudhën 2022-2024, do të hartohet dhe publikohet gjatë TM1 2025. |
| 33 | I përgjithshëm | Është plotësisht e paqartë pse vendosët të keni një Program dhe PV të ri, në vend që vetëm të përditësoni programin dhe të keni një PV të ri. Do të ishte e rëndësishme për të kuptuar arsyetimin prapa. | OECD/SIGMA | Pranohet | Programi 2025-2028 nuk është një “Program i ri”. Është përditësim i programit aktual. Sidoqoftë, meqenëse Qeveria po përditëson atë aktual, nuk ka më kuptim të titullohet 2022-2027. Ky është një argument, por tjetri është forcimi i pjesëve të tilla si niveli lokal, angazhimi i përdoruesve, lidhja me Strategjinë e-Qeverisja, etj. |
| 34 | I përgjithshëm | Duke qenë se ZBA është i lidhur ngushtë me disa plane të tjera strategjike (veçanërisht SKZH, SRAP, Strategjia e e-Qeverisjes) si dhe me Agjendën e Reformës, do të ishte thelbësore të kishte një inventar të qartë të lidhjeve, sinergjitë, dhe se si Programi ZBA plotëson angazhimet në këto dokumente të tjera kyçe. | OECD/SIGMA | Pranohet | Janë shtuar lidhjet në Programin dhe Planin e Veprimit 2025-2026, Masa 3. |
| 35 | I përgjithshëm | Draft programi i tanishëm nuk përcakton objektivat e përgjithshme dhe specifike dhe treguesit përkatës me bazat dhe objektivat. Disa tregues janë paraqitur në draftin e PV-së, por është e paqartë se si ata korrespondojnë me objektivat (pasi mungojnë) dhe si janë hartuar treguesit, si do të maten, si përcaktohen objektivat dhe si janë identifikuar linjat bazë. Pa qartësim për këto çështje, është e vështirë të vlerësohet besueshmëria e Programit dhe PV-së së tij dhe si do të ndiqet gjatë zbatimit të tij. | OECD/SIGMA | Pranohet | Formulimet e shkurtra si "Parandalimi" ose "Reduktimi" tregojnë objektivat: çfarëdo që përbën barrë për qytetarët dhe bizneset do të parandalohet dhe do të bëhen përpjekje për të reduktuar barrën përmes thjeshtimit, digjitalizimit, përmirësimit të kujdesit ndaj klientit, komunikimit. Prandaj, nuk ka nevojë të shkruajmë fjali të gjata si objektivë, ndërkohë që mund t'i shkurtojmë ato vetëm me një fjalë specifike dhe të qartë, të kuptueshme nga të gjithë. |
| 36 | I përgjithshëm | Një shpjegim i detajuar se si do të menaxhohet zbatimi i programit, si parashikohet monitorimi dhe raportimi, si pritet ndonjë vlerësim dhe si do të harmonizohet koordinimi me proceset e tjera të koordinimit (veçanërisht bashkërendimi i të gjithë agjendës së RAP) është gjithashtu një element kyç i çdo dokumenti të shëndoshë strategjik, që aktualisht është i pazhvilluar në draft. | OECD/SIGMA | Nuk pranohet | Programi është i lidhur me Strategjinë SKZH, SRAP dhe e-Qeverisje. |
| 37 | I përgjithshëm | Drafti i PV-së ka shumë aktivitete të vazhdueshme. Do të ishte mirë që edhe nëse është kështu, të përcaktohen produktet e planifikuara vjetore të tyre. | OECD/SIGMA | Pranohet | Produktet e përcaktuara në Planin e Veprimit 2025-2026, Masa 3. |
| 38 | I përgjithshëm | Programi dhe aktivitetet ende nuk janë të kostuara. Pa informacion të mjaftueshëm për koston, realizmi dhe besueshmëria e Programit gjithashtu nuk mund të vlerësohet/sigurohet. Veçanërisht kur parashikoni mbështetje të konsiderueshme nga donatorët, informacioni i detajuar i kostos do të ishte gjithashtu i nevojshëm për të mësuar se sa (nëse ka) boshllëk financiar keni identifikuar që do të kërkonte alokim të mëtejshëm të mbështetjes nga donatorët dhe/ose të keni fonde nga buxheti. | OECD/SIGMA | Pranohet | Kostimi është shtuar në Planin e Veprimit 2025-2026. |
| 39 | Gjendja e tanishme | Disa sfida të tjera të mundshme, të cilat mund të përmenden/adresohen me planin (sipas raportit të SIGMA):  Zbatimi jo-konsistent i parimit vetëm një herë (asnjë nga 4 procedurat e analizuara nuk respektojnë këtë parim)  Nuk ka analizë të barrës administrative në legjislacionin dytësor (bazuar në mostra). | OECD/SIGMA | Pranohet | Parimi vetëm një herë është pjesë kyçe e Strategjisë së e-Qeverijses, në Objektivat 3 dhe 4. Prandaj, nuk ka nevojë të adresohet kjo në Programin ABPR. Legjislacioni dytësor, përsa i përket BA (dizajnimi i shërbimit dhe gatishmëria digjitale), është parashikuar në Program dhe Plan Veprimi. |
| 40 | Zvogëlimi (thjeshtimi) | Do të ishte mirë të jepni disa informacione se cilat shërbime saktësisht do të thjeshtohen sipas qasjes më poshtë (ose të paktën në cilat fusha)? | OECD/SIGMA | Pranohet | Shërbimet e theksuara në Planin e Veprimit 2025-2026, Masa 3. |
| 41 | Zvogëlimi (thjeshtimi) | Dy gjera:  1) Në përgjithësi, mënyrat përkatëse se si të reduktohet barra janë përshkruar më poshtë. Megjithatë, të gjitha këto kanë të bëjnë me zbatimin e parimeve të LPPA dhe një ushtrim mjaft i gjerë për harmonizimin e legjislacionit të veçantë me LPPA është ndërmarrë së fundi nga qeveria e Kosovës (me më shumë se 100 ligje që supozohet se janë harmonizuar). Do të ishte mirë të shpjegohet gjithashtu, pse parimet e LGAP ende nuk duket të zbatohen (pavarësisht këtyre ushtrimeve të fundit të harmonizimit) dhe çfarë do të bëhej ndryshe nga ushtrimet e mëparshme për të siguruar që qasja e mëposhtme do të jetë më e suksesshme? Apo ushtrimi i mëposhtëm fokusohet në një grup të ndryshëm aktesh ligjore?  2) Dhe më saktë, programi duhet të shoqërohet me një plan veprimi që përshkruan në detaje, çfarë saktësisht duhet bërë për të zbatuar masat e mëposhtme, nga kush, nga kur, etj.? | OECD/SIGMA | Pranohet pjesërisht | Është shtuar Plani i Veprimit 2025-2026. |
| 42 | Zvogëlimi (thjeshtimi) | Thjesht duke përmendur se ky nuk është ndoshta shembulli më i mirë për bashkimin e lejeve. A ka vërtet nevojë dikush për një leje për të mbledhur kërpudha???? Kjo leje duhet të hiqet tërësisht. | OECD/SIGMA | Pranohet | Shembulli është fshirë. |
| 43 | Zvogëlimi (digjitalizimi) | Përveç përshkrimit të mëposhtëm, do të ishte mirë nëse programi do të jepte disa informacione (për vendimmarrësit si dhe publikun e gjerë) se cilat shërbime do të digjitalizohen pikërisht në kuadër të këtij programi? Ose për çfarë po jep miratimin vendimmarrësi/saj pikërisht me miratimin e programit? | OECD/SIGMA | Pranohet | Informacioni i shtuar në Planin e Veprimit 2025-2026, Masa 3. |
| 44 | Zbatimi dhe monitormit | Do të ishte mirë të shtoheshin këtu disa tregues të nivelit të rezultatit që do të përdoreshin për monitorimin e suksesit të programit. P.sh. për kohëzgjatjen e procedurave të administrimit, ose nivelet e kënaqësisë, ose barrën e zvogëluar (nëse është e mundur). | OECD/SIGMA | Pranohet | Treguesit e shtuar në Planin e Veprimit 2025-2026. Kohëzgjatja e procedurave administrative nuk përfshihet në këtë fazë. Megjithatë, ajo do të jetë një nga treguesit kryesorë për fazën 2027-2028. |
| 45 | Plani i Veprimit: 1 dhe 2 Treguesi – Objektivi Strategjik) | Si matet kjo? Matja origjinale apo Ripërdorimi i të dhënave ekzistuese nga Barometri BP? | OECD/SIGMA | Pranohet | Treguesi u hoq dhe u ndryshua. |
| 46 | Plani i Veprimit: Masa 1 – Treguesi 1. | Numri i njerëzve të trajnuar është matje bazike. A mund të mendojmë edhe për 'ndikim' këtu? Kalimi me sukses i trajnimit? Te certifikuar? | OECD/SIGMA | Pranohet | Është shtuar treguesi për ndikimin e trajnimit. |
| 47 | Plani i Veprimit: Masa 2 – Treguesi 1. | Ky formulim “mjaftueshëm” është mjaft i paqartë dhe jo specifik në nivel tregues. | OECD/SIGMA | Pranohet | Është përmirësuar. |
| 48 | Plani i Veprimit: Masa 3 – Treguesi 1 | Në rast se qasja e life event vazhdon. Si reflektohet kjo këtu...procedurat/shërbimet e anuluara? Të bashkuara? Të integruara në një ngjarje më të madhe? | OECD/SIGMA | Nuk pranohet | Ngjarjet jetësore janë pjesë e Strategjisë së e-Qeverisjes 2023-2028 dhe Procesi ABR do të mbështesë këtë proces dhe do të ndihmojë arritjen e treguesve të saj. |
| 49 | Plani i Veprimit: Masa 4 – Treguesi 1. | Mos u fokusoni në thjeshtimin këtu. Bëhet fjalë për zbatimin e “masave të angazhimit”. | OECD/SIGMA | Pranohet | Është përmirësuar. |
| 50 | Plani i Veprimit; Masa 4. | Në përgjithësi, aktivitetet e renditura më poshtë rrezikojnë (a) të bëhen një ushtrim pro-forma nëse nuk mbështeten në të njëjtën mënyrë që është ZBA. (b) ndërtimi i kapaciteteve, zhvillimi i metodologjisë, ofrimi i mbështetjes është i nevojshëm këtu në të njëjtën mënyrë (c) monitorimi i ngushtë do të jetë i nevojshëm për të mentoruar, trajnuar por edhe për të zbatuar | OECD/SIGMA | Pranohet | Mbështetja do të ofrohet sipas nevojës nga ZPS. |
| 51 | I përgjithshëm | Dokumenti ka ofruar një prezantim të të gjithë intervenimeve, aktiviteteve, praktikave dhe rezultateve të arritura deri më sot në Kosovë në adresimin e barrës administrative. Megjithatë prezantimi dhe analizimi i problemeve shkaktuar nga barra administrative mungon ose tërësisht ose është i vështirë të dallohet mes rreshtave të ndërhyrjeve apo praktikave në zbatim të prezantuara në dokument. Analiza e situatës nuk ka identifikuar sektorët, fushat, institucionet dhe grupet shoqërore që aktualisht preken rëndë nga barra administrative si dhe shkallën e ndikimit dhe pasojat si rezultat i barrës administrative. Jo vetëm në këtë seksion te dokumentit por i gjithë dokumenti mund të lexohet vetëm si potencial i të mirave, në terma përgjithësues, që do të sjellë politika e propozuar. Por ky dokument për vetë natyrën e tij duhet të tregojë potencialin e ndryshimeve që synon të sjellë kjo politikë përmes qasjes konkrete dhe ndryshimeve konkrete në bazë të problemeve dhe boshllëqeve të identifikuara.  *Rekomandim*: *Të ofrohen dhe të identifikohen problemet konkretisht në një numër minimal sektorësh dhe shërbimesh. Në mungesë të analizave dhe hulumtimeve të thelluara, në mbështetje të analizës dhe problemit specifik të identifikuar mund të përdoren shembuj nga literatura.* | ABGJ | Pranohet pjesërisht | Sektorët janë identifikuar në Program, megjithatë nuk ka nevojë të identifikohen institucionet pasi një sektor mund të përmbajë më shumë se 2 institucione. Problemet e shkaktuara nga ABR nuk janë theksuar, pasi të njëjtat janë theksuar në Koncept Dokumentin për ABR, të miratuar në vitin 2020. |
| 52 | I përgjithshëm | Prioritete. Programi nuk ka identifikuar prioritete sipas sektorëve apo fushave dhe grupeve shoqërore ndaj të cilave ndikimi i barrës administrative është disproporcionalisht i thellë, dhe me pasoja multidimensionale, pasoja të cila mund të rezultojnë në kosto të lartë financiare dhe shoqërore por edhe me efekte të rënda për realizimin e të drejtave. Mungesa e identifikimit të prioriteteve vjen si rezultat i drejtpërdrejtë i mungesës së analizës së situatës dhe identifikimit të problemeve.  Edhe pse në kornizën logjike të Planit të Veprimit të Programit janë specifikuara disa aktivitete që përcaktojnë intervenime në disa fusha të caktuara si p.sh shërbime sociale, shërbimet sociale vetë janë shumë të gjëra dhe do të ishte e arsyeshme të kishte disa prioritete  Në dokument i është dhënë një hapësirë e konsiderueshme teknologjisë. Ndonëse teknologjia është e rëndësishme, ajo është vetëm një instrument i realizimit të qëllimeve/synimeve të programit të cilat janë sikurse u përmend në pjesë të tjera të këtij dokumenti janë të paidentifikuara qartë dhe njëkohësisht mungon dhe një analizë e shkallës së “technology literacy” të përdoruesve të teknologjisë. Jo të gjithë qytetarët në një shoqëri të caktuar kanë aftësitë e duhura të përdorimit të teknologjisë. Kosova ka shkallë të lartë të penetrimit të internetit, por kjo nuk duhet lexuar si shkallë e lartë e aftësive të navigimit të teknologjisë me lehtësi nga përdoruesit e saj dhe këto janë dy gjëra të ndryshme!  *Rekomandim: Të përcaktohen prioritetet kryesore specifike ku do të punohet në periudhën 2025-2027 dhe të lidhen më analizën e situatës pasi kjo të jetë përmirësuar dhe të vendosen tregues konkretë dhe aktivitete konkrete, të matshëm, specifikë dhe realë për të kuptuar se cfarë dhe sa synohet të realizohet ky program i propozuar.*  *Rekomandim: Të përfshihen në program mbajtja e hulumtimeve nominalisht të përcaktuara për të kuptuar nevojat, hendeqet dhe barrierat ekzistuese të sistemeve (ligjore, institucionale, instrumenteve dhe mekanizmave institucionalë dhe organizativë, si dhe mjeteve për t’iu qasur sistemeve dhe shërbimeve dhe vështirësitë e përdoruesve, për të siguruar që investimet përmes këtij programi janë efiçiente dhe efektive.* | ABGJ | Pranohet | Aktivitetet e shtuara për identifikimin dhe vlerësimin e shërbimeve relevante për gratë dhe grupet e cenueshme - Masa 3 dhe 4. |
| 53 | I përgjithshëm | Barazia gjinore dhe gjithëpërfshirja sociale. Programi nuk përmban asnjë referencë për barazinë gjinore apo gjithëpërfshirjen sociale dhe të dy komponentët nuk janë pjesë as analizës së situatës, as e intervenimeve të ardhshme. Mund të konkludohet se Programi është i verbër për sa i përket barazisë gjinore dhe ndikimit social të barrës administrative. Është e pamundur të gjykohet se cilat janë efektet dhe ndikimet e programit të propozuar mbi aspektin gjinor dhe atë social dhe grupet vulnerabile kur një analizë e tillë mungon plotësisht në dokument. Barra administrative thellon pabarazitë gjinore, rrit vulnerabilitetin e grupeve vulnerabile në mënyrë të veçantë në marrjen e shërbimeve sociale, në marrjen e shërbimeve të cilat konsiderohen si risi, pra zbatohen për herë të parë në fusha të ndryshme socio-ekonomike, ndikon në bizneset e vogla në mënyrë të veçantë nga ato që zotërohen nga gratë, por jo vetëm! Barra administrative është një burim dhe pasojë kryesore e pabarazisë, duke rezultuar në rezultate të ndryshme në qasjen e njerëzve në të drejtat themelore. Në programin e propozuar është e paqartë se si do të realizohet qasja me barazi dhe barabarësi dhe efektet mbi këto grupe. As në pjesën e narrativit dhe as në kornizën logjike të Planit të Veprimit nuk përmendet aplikimi i vlerësimit të ndikimit gjinor i cili është i vetmi instrument për të identifikuar pabarazitë dhe efektet e padëshirueshme të politikave në mënyrë të veçantë për korniza rregullative, por jo vetëm.  *Rekomandim: Gjatë përmirësimit të analizës dhe vendosjes prioriteteve dhe përcaktimit të treguesve dhe rezultateve, të merret në konsideratë perspektiva gjinore gjithëpërfshirja, duke siguruar analizë gjinore dhe vlerësim të ndikimit gjinor për programin.*  *Rekomandim:* Të përfshihet zbatimi i vlerësimi i ndikimit gjinor dhe perspektiva gjinore në aktivitetet e planit të veprimit në aktivitetet nën objektivat 2, 3 & 4 specifikisht. | ABGJ | Pranohet | Aktivitetet e shtuara për identifikimin dhe vlerësimin e shërbimeve relevante për gratë dhe grupet e cenueshme - Masa 3 dhe 4. Vlerësimi i ndikimit gjinor është shtuar për t'u bërë për të gjithë procesin ABR. |
| 54 | Plani i Veprimit: propozim për aktivitet | **Një analizë** të disa shërbimeve të ofruara nga Ministria e Mjedisit dhe Komisioni i Minierave dhe Mineraleve, duke përfshirë rekomandime për lehtësimin e barrës dhe digjitalizimin (në format të njëjtë me dy analizat e mëparshme). | Democracy Plus (NGO) | Pranohet | Aktiviteti i shtuar në Planin e Veprimit 2025-2026, Masa 3. |
| 55 | Plani i Veprimit: propozim për aktivitet | **Një infografikë** mbi zbatimin e Planit për Zvogëlimin e Barrës Administrative. | Democracy Plus (NGO) | Pranohet | Aktiviteti i shtuar në Planin e Veprimit 2025-2026, Masa 4. |
| 56 | Plani i Veprimit: propozim për aktivitet | **Një konferencë rajonale** që synon bizneset, me fokus në zvogëlimin e barrës administrative. | Democracy Plus (NGO) | Pranohet | Aktiviteti i shtuar në Planin e Veprimit 2025-2026, Masa 4. |
| 57 | Plani i Veprimit: propozim për aktivitet | **Tre takime** me përfaqësues të tetë institucioneve përfituese të projektit dhe përfaqësues të organizatave të shoqërisë civile, në formatin e grupit konsultativ. | Democracy Plus (NGO) | Pranohet | Aktiviteti i shtuar në Planin e Veprimit 2025-2026, Masa 4. |